**

**Ministerul Mediului,Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Mehedinţi** |

Nr. ................/………….............

**Decizia etapei de încadrare**

Proiect

Ca urmare a solicitării de emitere a acordului de mediu adresate de PRIMĂRIA MUNICIPIULUI ORȘOVA, cu sediul în municipiul Orșova, str. 1 Decembrie 1918, nr. 20, județul Mehedinți, prin reprezentant – Primar Stoica Marius Simion, înregistrată la APM Mehedinţi cu nr. 14363 din 21.11.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 18.01.2024 că proiectul "**Construire de locuințe nZEB în municipiul Orșova, județul Mehedinți**" propus a fi amplasat în intravilanul municipiului Orșova, nr. 1B, extras C.F. nr. 50611, judeţul Mehedinţi;

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.10 lit b) – "proiecte de dezvoltare urbană"

b) dimensiunea și concepția întregului proiect: proiectul propune realizarea unor locuințe de calitate pentru tineri și personal. Obiectivul principal este creșterea șansei de (re)integrare socială a familiilor cu copii cu vârste cuprinse între 0-3 ani prin facilitarea accesului la servicii sociale puse la dispoziție de către Consiliul Local Orșova.

Blocurile nZEB propuse pentru construire se află pe teritoriul localității Orșova, zona Centru Evantai, nr. 1B, extras C.F. nr. 50611.

Suprafața terenului este de 1444 mp, terenul fiind amplasat în partea centrală a municipiului Orșova.

Prin acest proiect se propune edificarea a două imobile C1 și C2 cu regim de înălțime P+3E.

Blocul de locuințe C1 va fi dotat cu 24 de apartamente cu două camere și patru garsoniere,

având suprafața construită de 579,33 mp (suprafața desfășurată fiind 2317,32 mp).

Blocul de locuințe C2 va fi dotat cu 8 apartamente cu două camere, având suprafața construită de 246,58 mp (suprafața desfășurată fiind 986,32 mp).

POT existent: 0.00% POT propus: 57.100%

CUT existent: 0.00 CUT propus: 2.287

Cvoordonate STEREO 70 ale terenului:

X=293986.78 Y=361800.40

X=293969.14 Y=361763.60

X=293952.03 Y=361763.08

X=293936.90 Y=361765.05

X=293966.77 Y=361811.87

Distanța față de vecinătăți: - la Est – bloc de locuințe – 11,91 m , regim înălțime P+4

* la Vest – bloc de locuințe – 10,95 m , regim înălțime P+4
* la Nord – strada Porțile de Fier – 2,02 m
* la Sud – garaje – 1,05 m, regim de înălțime P

Prin acest proiect sunt propuse și 10 stații de încărcare electrică, fiecare având câte 2 locuri de parcare (6 stații fiind pe amplasamentul propus iatr 4 stații vor fi amenajate pe spațiul public din apropierea obiectivului studiat).

Construcțiile imobilelor propriuzise se vor realiza pe structură din cadre de beton armat la conlucrare cu pereții portanți din zidărie de cărămidă, tâmplăria din PVC, anveloparea se va realiza cu vată minerală bazaltică de 15 cm, strat adeziv cu plasă și tencuială decorativă.

Se propun: pompe de căldură pentru prepararea agentului termic pentru încălzire/răcire și pentru prepararea apei calde de consum menajer; instalarea unor boilere bivalente pentru prepararea apei calde de consum menajer; instalarea unui sistem de iluminat public inteligent pentru parcare;dotarea spațiilor cu încălzire/răcire în pardoseală; instalarea de corpuri de iluminat cu LED; corpuri de iluminat cu senzori de mișcare/prezență la holuri și casa scării în scopul economisirii de energie; montare de sisteme inteligente de contorizare, urmărire și înregistrare a consumurilor energetice; instalare sisteme descentralizate de alimentare cu energie elctrică (panouri solare fotovoltaice) și instalații de preparare apă caldă menajeră (panouri solare); se propune și realizarea unui zid de sprijin și o balustradă de protecție pe partea de Nord precum și o rigolă carosabilă pentru scurgerea apelor.

Zidul de sprijin se impune pentru protecția părții de Nord a amplasamentului – acesta reprezentând un taluz pereat din beton.

Accesele pietonale și auto vor fi amenajate din strada Castanilor – pe latura de Est a amplasamentului. Va fi amenajat un acces din aleea pietonală – auto și pietonal.

Alimentarea cu apă: blocurile propuse vor fi alimentate cu apă din rețeaua centralizată a localității iar evacuarea apelor uzate se va face în rețeaua centralizată de canalizare a localității – în acest sens s-a obținut acordul administratorului rețelelor centralizate de alimentare cu apă și canalizare – nr. 7/11.01.2024 – S.C. FLORICOLA S.A. Orșova.

c) cumularea cu alte proiecte: nu este cazul;

d) utilizarea resurselor naturale, în special a solului, a terenurilor, a apei şi a biodivesităţii:

se folosește apă, fier, beton, vată minerală, pământ, sorturi, piatră spartă, combustibili  pentru utilaje, uleiuri, lemn, sârmă, etc. achiziționate de la firme autorizate;

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri menajere.

f) poluarea și alte efecte negative:

* AER: pe perioada execuţiei lucrărilor, sursele de poluare a aerului atmosferic sunt reprezentate de:
* transport materii prime, materiale, scule, muncitori – generează emisii slabe de praf în atmosferă – emisii specifice arderilor motoarelor cu combustie internă;
* pe perioada de funcţionare – nu este cazul.
* APĂ:pe perioada execuției sursele de poluare ale emisarului/pânzei freatice pot fi poluări accidentale cu produse petroliere sau uleiuri minerale provenite de la utilajele de execuție;
* pe perioada de funcţionare – nu este cazul;
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie;
* pe perioada de funcţionare – nu este cazul;
* ZGOMOT:zgomotul și alte surse de disconfort pot apărea de la utilaje doar în timpul executării proiectului;

g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice conform informațiilor științifice: nu este cazul. Datorită dimensiunilor proiectului nu se vor degaja cantități notabile de gaze cu efect de seră;

h)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană, conform punctului de vedre exprimat de online în data de 09.01.2024 de Direcția de Sănătate Publică Mehedinți.

2.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este teren din domeniul public – intabulare drept de proprietate, dobândit prin lege, cota actuală 1/1;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, pământ, apă, etc. - în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: nu este cazul;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în aria naturală protejată Porțile de Fier, Munții Almăjului și Locvei;

5.zone clasificate sau protejate conform legislațieiîn vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în intravilanul localității Orșova – într-o zonă populată;

8.peisajele și situri importante din punct de vedere istoric, cultural sau arheologic:

conform punctului de vedere emis online în data de 09.01.2024 emis de Direcţia

Județeană pentru Cultură Mehedinţi – nu este necesară procedura de avizare.

3.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, şi numai în perioada de execuție ;
2. natura impactului:

* la faza de execuție sursele de poluare vor avea un impact minor asupra aerului din cauza emisiilor de particule în suspensie, operaţiunile de realizare a proiectului, emisii de poluanți specifici gazelor de eșapament rezultate de la utilajele și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol şi apă - va fi unul nesemnificativ eventuale poluări accidentale ale solului cu produse petroliere provenite de la utilaje, stocarea necontrolată a deșeurilor, a materiilor prime, etc;
* la implementarea proiectului sursele potențiale de zgomot sunt lucrările propriuzise de realizare a proiectului, transportul materialelor;

1. natura transfrontieră a impactului – nu este cazul;
2. intensitatea şi complexitatea impactului – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;
3. probabilitatea impactului – redusă, atât pe perioada de execuţie cât şi în perioada de funcţionare dacă se respectă condițiile din prezentul acord ;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la aproximativ 2 ani;
5. cumularea impactului cu impactul altor proiecte existente și/sau aprobate: nu este cazul ;
6. posibilitatea de reducere efectivă a impactului: se vor respecta condiţiile de realizare impuse prin prezentul act.
7. observații din partea publicului: pe perioada parcurgerii etapei de încadrare nu au fost observații din partea publicului (au fost publicate anunțuri – anunț de solicitare acord de mediu -în ziarul RestartNews (05.01.2024), anunț solicitare acord de mediu - la sediul Primăriei Orșova (nr. 142 din 05.01.2024), anunț pentru luarea deciziei etapei de încadrare – în publicația RestartNews din (18.01.2024), anunț pentru luarea deciziei etapei de încadrare – la sediul Primăriei Orșova cu nr. 611/18.01.2024 și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 04.01.2024 și anunț luarea deciziei etapei de încadrare și draftul deciziei etapei de încadrare – postat în data de 19.01.2024.

II. Motivele pe baza cărora s-a stabilit necesitatea neefectuării evaluării adecvate sunt următoarele:

- proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr.49/2011, deoarece nu poate avea efecte negative semnificative asupra sepeciilor și habitatelor pentru care a fost declarant situl Natura 2000, singur sau în combinație cu alte planuri sau proiecte, acesta fiind implementat în zona de dezvoltare durabilă a Parcului Natural Porțile de Fier, conform zonării interne din Planul de management aprobat prin H.G. 1048/2013 – conform punctului de vedere nr. 561/22.11.2023 al Biroului Calitatea Factorilor de Mediu – proiectul propus urmând a se realiza în aria naturală protejată – Porțile de Fier, Munții Almăjului și Locvei (RONPA0014, ROSCI0206, ROSPA0080).

Pentru proiect s-a obținut avizul nr. 3129/20.11.2023 emis de R.N.P. ROMSILVA – Administrația Parcului Natural Porțile de Fier.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obţinut un punct de vedere de la A.N.A.R.-A.B.A. Banat, înregistrat la Agenția pentru Protecția Mediului cu nr. 436/12.01.2024 – nu este necesară obținerea avizului de gospodărire a apelor. Pentru acest proiect s-a obținut și acordul administratorului rețelelor centralizate de alimentare cu apă și canalizare - S.C. FLORICOLA S.A. Orșova.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- pentru personalul care va realiza proiectul - apa potabilă va fi procurată din surse controlate iar grupul sanitar (toaletă ecologică) se va vidanja numai cu firme autorizate;

- lucrările se vor executa numai pe terenuri reglementate din punct de vedere juridic;

- nu vor fi evacuări de ape uzate în corpurile de apă;

- pe amplasament se vor regăsi substanțe absorbante destinate poluărilor accidentale;

- se vor amenaja corespunzător organizările de șantier - spațiile de depozitare materii prime/materiale/unelte/parcare utilaje;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

- nu se vor bloca căile de acces cu materii prime/auxiliare/materiale/scule/utilaje /organizări de șantier;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun - se vor realiza doar în locuri special amenajate la societăţile autorizate în acest sens; alimentarea utilajelor se va face în stațiile autorizate de distribuție carburanți, în caz contrar se va amenaja un loc special impermeabilizat și se vor folosi cisterne/recipienți etanși în vederea evitării poluării solului cu carburanți;

-după terminarea lucrărilor suprafața ocupată – va fi adusă la starea iniţială;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit; se vor folosi amortizoare de zgomot pentru utilajele generatoare de zgomot; se va împrejmui și dacă va fi cazul se va antifona amplasamentul pe laturile învecinate locuințelor;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte.

-deşeurile menajere vor fi preluate de către un operator de salubritate zonală, autorizat pentru activităţi precum colectarea, sortarea, transportul şi depozitarea deşeurilor menajere/reciclabile – până la predarea acestora către operator se vor amenaja locuri speciale pentru depozitarea temporară a acestora;

-este interzisă depunerea şi acumularea de deşeuri menajere în locuri neconforme şi necontrolat; nu se vor creea stocuri de deșeuri în vederea evitării creeării oricărui fel de disconfort locuitorilor din zonă ;

-după executarea lucrărilor de investiţii amplasamentul va fi adus la starea iniţială; este interzis să se abandoneze orice tip de deşeu (menajer şi din construcţie)/materii prime/auxiliare/pământ poluat etc. pe amplasament sau în vecinatatea acestuia după executarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv,**

**Dragoș Nicolae TARNIȚĂ**

**Şef serviciu A.A.A., Şef birou C.F.M.,**

**Claudia LOHON Magda DUMBRĂVEANU**

**Întocmit ,**

**Amalia EPURAN**